Euroopa Liidu Teataja L 284 , 22/10/2002 Lk 0009 - 0010



Komisjoni määrus (EÜ) nr 1877/2002, 21. oktoober 2002, millega muudetakse määrust (EÜ) nr 1898/97, millega sätestatakse nõukogu määrustega (EÜ) nr 1727/2000, (EÜ) nr 2290/2000, (EÜ) nr 2433/2000, (EÜ) nr 2434/2000, (EÜ) nr 2435/2000 ja (EÜ) nr 2851/2000 ettenähtud korra rakenduseeskirjad sealihasektoris ning tunnistatakse kehtetuks määrused (EMÜ) nr 2698/93 ja (EÜ) nr 1590/94 EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. juuli 2002. aasta määrust (EÜ) nr 1408/2002, millega kehtestatakse teatavatele põllumajandussaadustele soodustused ühenduse tariifikvootide kujul ja nähakse autonoomse üleminekumeetmena ette Ungariga sõlmitud Euroopa lepingus sätestatud teatavate põllumajandussoodustuste kohandamine, [1] eriti selle artikli 1 lõiget 3, ning arvestades järgmist: (1) Komisjoni määruses (EÜ) nr 1898/97, [2] viimati muudetud määrusega (EÜ) nr 1006/2001, [3] sätestatakse eeskirjad Euroopa lepingutes ettenähtud korra kohaldamiseks sealihasektoris. Kõnealust määrust tuleks muuta vastavalt sealihatooteid käsitlevatele sätetele, mis on esitatud määruses (EÜ) nr 1408/2002, millega asendatakse nõukogu määrus (EÜ) nr 1727/2000 [4] ning lisatakse kõnealuse määrusega hõlmatud toodetele uusi tooteid. (2) Kooskõlas määrusega (EÜ) nr 1408/2002 tuleks käesolevat määrust kohaldada alates 1. juulist 2002. (3) Käesoleva määrusega ettenähtud meetmed on kooskõlas sealihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1898/97 muudetakse järgmiselt. 1. Pealkiri asendatakse järgmisega: "Komisjoni määrus (EÜ) nr 1898/97, 29. september 1997, millega kehtestatakse Bulgaaria, Tšehhi Vabariigi, Slovakkia, Rumeenia, Poola ja Ungariga sõlmitud Euroopa lepingutega ettenähtud korra üksikasjalikud rakenduseeskirjad sealihasektoris" . 2. I.A lisa asendatakse käesoleva määruse lisaga. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse 1. juulist 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. oktoober 2002 Komisjoni nimel komisjoni liige Franz Fischler [1] EÜT L 205, 2.8.2002, lk 9. [2] EÜT L 267, 30.9.1997, lk 58. [3] EÜT L 140, 24.5.2001, lk 13. [4] EÜT L 198, 4.8.2000, lk 6. -------------------------------------------------- LISA " I LISA A. UNGARIST PÄRIT TOOTED Jrk nr | Rühma nr | CN-kood | Kirjeldus | Kohaldatav tollimaks | Aastane kogus 1.7.2002– 30.6.2003 (tonnides) | Aastane kasv alates 1.7.2003 (tonnides) | Erisätted | 09.4705 | 1 | 1601009116010099 | Vorsttooted, kuivvorstid või muud | tollimaksuvaba | 10500 | 875 | | 09.4706 | 2 | 1602411016024210160249111602491316024915160249191602493016024950 | Muud kodusealihast valmistatud tooted või konservid | tollimaksuvaba | 1080 | 90 | | 09.4704 | 3 | 02101111021012110210194002101951 | Kodusealiha, soolatud või soolvees | tollimaksuvaba | 1200 | 100 | | 09.4708 | 4 | ex0203 | Värske, jahutatud või külmutatud kodusealiha | tollimaksuvaba | 48000 | 4000 | | 09.4727 | H1 | 15010019 | Searasv (sh seapekk), muu | tollimaksuvaba | 2880 | 290 | | " --------------------------------------------------